Hadiar krátkoprstý

Hadiar krátkoprstý (Circaetus gallicus) je druh dravého vtáka z čeľade jastrabovité (Accipitridae). Žije v centrálnej juhozápadnej palearktickej oblasti, kde obýva listnaté lesy s dostatkom plazov. Na Slovensku hniezdi najmä na juhovýchode krajiny. 
 Podľa Medzinárodnej únie na ochranu prírody a prírodných zdrojov hadiar krátkoprstý patrí medzi najmenej ohrozené druhy, celková globálna populácia je stabilná. V strednej a severnej Európe stavy klesajú, v južnej a východnej Európe sa druh rozširuje. Celková Európska populácia stúpa. Znižovanie stavov je hlásené zo Západnej Afriky a z Indie.

 Opis 
Je to pomerne veľký druh. Váži od 1,1 do . Je dlhý 63 –  s rozpätím krídel 167 až . Dospelé jedince sú na vrchu a hlave hnedé a na spodku biele. Majú žltú dúhovku a svetlo žlté nohy. Mláďatá majú veľkú hlavu.

 Rozšírenie 
Obýva rozsiahle územie a migruje. Cez zimu obýva tropickú časť Afriky južne od Sahary a cez leto hniezdi v Európe a v Strednej Ázii. V celej Európe hniezdi od 6 do 14 tisíc párov.  Globálnu populáciu reprezentuje 51 až 156 tisíc párov.BirdLife International 2009

Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia R - vzácny druh.

 Výskyt a stav na Slovensku 
Odhadovaný počet hniezdiacich párov v rokoch 19801999 bol 20 - 25. Veľkosť populácie i územie na ktorom sa vyskytoval boli stabilné, maximálna zmena do 20%, zaznamenané v 5,20 % mapovacích kvadrátov. Ekosozologický status v roku 1995 E - ohrozený druh. V roku 1998 EN:B2d,D, EN - ohrozený. V roku 2001 EN - ohrozený. 

Odhadovaný počet hniezdiacich párov v rokoch 20082012 bol 210 párov. Krátkodobý trend za posledných 12 rokov (20002012) bol neznámy. Dlhodobý trend od roku 1980 (19802012) bol klesajúci. Veľkosť územia na ktorom hniezdil za posledných 12 rokov bola neznáma. Veľkosť územia na ktorom hniezdil z pohľadu dlhodobého trendu bola klesajúca.  V roku 2014 bol v červenom zozname prehodnotený na CR D - kriticky ohrozený.

Odhadovaný počet hniezdiacich párov v rokoch 20132018 bol 3  8 párov. Krátkodobý trend  za posledných 12 rokov (20072018) aj dlhodobý trend od roku 1980 (19802018) bol klesajúci. Veľkosť územia na ktorom hniezdil za posledných 12 rokov  bola stabilná. Veľkosť územia na ktorom hniezdil z pohľadu dlhodobého trendu bola klesajúca. 

V roku 2023 CR D - kriticky ohrozený z dôvodu neustále sa zmenšujúceho areálu i početnosti na Slovensku (35 párov).

 Etológia 
Tvoria doživotné páry. Samica každý rok stavia nové hniezdo. Hniezdi v otvorenej krajine na vysokých stromoch v rôznych lesných spoločenstvách. Je to silno teritoriálny druh a svoj priestor si bráni. Svoje hniezda stavajú v korunách a sú orientované na juh. Samica znáša jedno vajce bielej farby s farebných fľakmi. Inkubačná doba je cca 45 dní.

Hlavnú zložku jeho potravy tvoria hady (70 – 80 %), loví aj hlodavce, jaštery, žaby a korytnačky. Hady požiera hlavou dopredu a niekedy im zo zobáka trčia ich chvosty. Na lov hadov je špecializovaný, na nohách má hrubšie perie a silné pazúry, je imúnny voči jedu a má dobrý zrak. Lovia samce, najčastejšie dlhým krúžením vo výškach ale zvyknú aj striehnuť na zemi alebo konári. Samice strážia mláďatá a kŕmia ich. O mláďatá sa starajú približne 70 dní, potom ich opúšťa. Pohlavne dospelým sa jedinec stáva v 3 až 4 roku života. Dožíva sa 17 rokov.

 Ochrana 
Je zákonom chránený, spoločenská hodnota je 10 000 € (Vyhláška MŽP č. 170/2021).

 Galéria 

 Referencie 

 Iné projekty 

 Externé odkazy 



 Zdroj 
 BirdLife International 2009. Circaetus gallicus. In: IUCN 2011. IUCN Red List of Threatened Species. Version 2011.2. <www.iucnredlist.org>. Prístup 23. december 2011.

Kategória:Jastrabovité
Kategória:Najmenej ohrozené druhy
Kategória:Vtáky na Slovensku